**Csongrád Város Polgármesterétől**  **M**

Száma: Fjl/760-2/2021.

Témafelelős: Forgó M.

**ELŐTERJESZTÉS**

**Csongrád Városi Önkormányzat Városgazdasági, Ügyrendi és Összeférhetetlenségi**

**Bizottsága 2021. október 25-i ülésére**

Tárgy: A Csongrád, Fő utca 11-17. sz. alatti vegytisztító-mosoda bérlőjének kérelme

Tisztelt Bizottság!

A MÁRKI ’91 Vegytisztító-Mosoda Szolgáltató Kft. 1992. január 1. napja óta bérlője a Csongrád, Fő utca 11-17. szám alatti, 220 m2 alapterületű üzlethelyiségnek, a bérleti szerződés határozatlan időre szól. A helyiség bérleti díja jelenleg 126.067 Ft/hó + ÁFA, a bérlő az ingatlan bérleti díját havi rendszerességgel fizeti, bérleti díj tartozása nincs. Ezen bérleti díj, amely mindenkor kedvezményes volt, – figyelemmel a szolgáltatás jellegére – jelenleg is az önkormányzat üzlethelyiségeire vonatkozó átlagos bérleti díjak mintegy felét teszi ki.

A Kft. ügyvezetője tájékoztatta önkormányzatunkat, hogy a GINOP-4.1.4-19 kódszámú, „Megújuló energia használatát, energiahatékonyság növelését célzó épületenergetikai fejlesztések támogatása” című pályázati felhívásra pályázatot nyújtott be az üzlethelyiség vonatkozásában „A Márki Vegytisztító-Mosoda épületenergetikai fejlesztése” címmel, pályázata pedig pozitív elbírálást nyert.

A nyertes pályázat keretében 45 %-ban saját forrásból kerülnek felújításra az épületrész teljes külső, fűtött és fűtetlen teret elválasztó nyílászáró szerkezetei, valamint a teljes fűtési és használati melegvíz rendszerek. E korszerűsítés következtében az épületrész primer energiafelhasználása legalább 60 %-kal csökken, energetikai besorolása jelentősen javul. A fentieken túl fontos szempont, hogy a városközpontban lévő üzlethelyiség utcai homlokzata egységes és modern külsőt kap, mely városképi szempontból is fontos eredmény.

A fent leírtak alapján a Kft. képviselője azzal a kéréssel fordult önkormányzatunkhoz, hogy a korszerűsítés becsült nettó 6.000.000 Ft-os saját forrásból finanszírozandó költségeinek 50 %-ával, azaz nettó 3.000.000 Ft-tal járuljon hozzá az önkormányzat, mint az ingatlan tulajdonosa, a felújítás költségeihez.

Tekintettel arra, hogy a Kft. által nyújtott szolgáltatás a városban széles lakossági igényt elégít ki, valamint arra, hogy a bérleti jogviszony 30 éves időtartama alatt az ingatlanban komolyabb beruházás, korszerűsítés nem történt, javasolom a kérelem elfogadását, és a beruházás önrésze 50 %-ának, de maximum nettó 3.000.000 Ft-nak a bérlő részére történő megfizetését az alábbiak szerint:

* A bérlő a pályázati anyagot, a kivitelezéshez kapcsolódó szerződések és számlák másolatait köteles benyújtani az önkormányzat részére.
* A kivitelezési munkák elkészültét követően, az önkormányzat műszaki ellenőre által megállapított, az önkormányzatra jutó beruházási összeget – mely az önrész 50%-a, de maximum nettó 3.000.000 Ft – az önkormányzat külön megállapodás alapján egyösszegben utalja át a bérlő részére.

Kérem az előterjesztés megtárgyalását és a határozati javaslat elfogadását.

2

**HATÁROZATI JAVASLAT**

Csongrád Városi Önkormányzat Pénzügyi és Városfejlesztési Bizottsága megtárgyalta a „A Csongrád, Fő utca 11-17. sz. alatti vegytisztító-mosoda bérlőjének kérelme” tárgyú előterjesztést, és az alábbi határozatot hozza.

A bizottság támogatja, hogy Csongrád Városi Önkormányzat, mint ingatlantulajdonos a MÁRKI ’91 Vegytisztító-Mosoda Szolgáltató Kft., a 6640 Csongrád, Fő utca 11-17. sz. alatti üzlet bérlője által benyújtott GINOP-4.1.4-19 kódszámú, „A Márki Vegytisztító-Mosoda épületenergetikai fejlesztése” című pályázati beruházás önrészének 50 %-ával, de maximum nettó 3.000.000 Ft megfizetésével járuljon hozzá a kivitelezés megvalósításához az alábbi feltételek mellett:

* A bérlő a pályázati anyagot, a kivitelezéshez kapcsolódó szerződések és számlák másolatait köteles benyújtani az önkormányzat részére.
* A kivitelezési munkák elkészültét követően, az önkormányzat műszaki ellenőre által megállapított, az önkormányzatra jutó beruházási összeget – mely összeg az önrész 50%-a, de maximum nettó 3.000.000 Ft – az önkormányzat külön megállapodás alapján, egyösszegben, átutalás útján téríti meg a bérlő részére.

Felelős: Bedő Tamás polgármester

Határidő: szöveg szerint

Erről jegyzőkönyvi kivonaton értesítést kapnak:

1. Fejlesztési és Üzemeltetési Iroda és általa
2. MÁRKI ’91 Vegytisztító-Mosoda Szolgáltató Kft.

Csongrád, 2021. október 19.

 Bedő Tamás

 polgármester